**Erasmus+**

**Bécs 2022**

**A motivációs levél szempontjai**

A motivációs levelet a 2022 nyarának második felében sorra kerülő diák mobilitás programhoz kérjük azoktól, akik szeretnének részt venni a szakmájukhoz kapcsolódó három hetes bécsi programban, mellyel a 11. évfolyamosok a kötelező nyári szakmai gyakorlatot is teljesíthetik.

Mivel a programban való részvétel feltétele a nyelvtudás, kérjük az ezzel kapcsolatos tudnivalókat és tapasztalatokat is leírni. A kiutazásra való vállalkozás feltételez bizonyos fokú önállóságot, ezért érdemes erre is kitérni a levélben.

A levél megírásához a következő szempontokat adjuk meg segítségképpen:

* rövid bemutatkozás, melyben térj ki jellemző tulajdonságaidra is
* az iskolában tanúsított magatartásod és tanulmányi eredményeid (előző év végi) leírása
* az iskolatársaidhoz, tanáraidhoz való viszonyod
* a szakmához fűződő elképzeléseid (felnőttként milyen területen dolgoznál, stb.)
* nyelvtudásod szintje (német/angol), esetleg külföldi tapasztalatok
* az önállóságodra említs néhány példát (pl. munkatapasztalat)
* végül fogalmazd meg miért fontos számodra a kiutazás és milyen tapasztalatokkal szeretnél gazdagodni

A maximum egy oldalas leveleket elektronikus formában kérjük a [launaimiklos.iskola@gmail](about:blank) címre küldeni január 3-ig.

Kenéz Anikó

szakmai igazgatóhelyettes

2021. december 10.